NORAKSTS

|  |  |
| --- | --- |
| 23.08.2018. | Nr.11/6 |

**PAR DALĪBU KONKURSĀ „PAR TIESĪBĀM RĪKOT**

###### LATVIJAS JAUNATNES VASARAS OLIMPIĀDI 2019.GADĀ”

(ziņo I.Škutāne)

 **Atklāti balsojot: PAR – 13** (I.Jakovels, S.Stoļarovs, G.Kurlovičs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, R.Šlegelmilhs, J.Strods, A.Rāviņš), **PRET-** nav, **ATTURAS** – nav,

 Saskaņā ar likuma „Par pašvaldībām” 15. panta pirmās daļas 6. punktu, Sporta likuma 7.panta pirmās daļas 5.punktu, Latvijas Olimpiskās komitejas izsludināto konkursu ,,Par tiesībām rīkot Latvijas Jaunatnes vasaras Olimpiādi 2019.gadā”, ņemot vērā Jelgavas pilsētas sporta bāzu kvalitāti, sakārtoto pilsētas vidi un pieredzi valsts mēroga sporta sacensību organizēšanā,

**JELGAVAS PILSĒTAS DOME NOLEMJ:**

1. Piedalīties Latvijas Olimpiskās komitejas izsludinātajā konkursā „Par tiesībām rīkot Latvijas Jaunatnes vasaras Olimpiādi 2019.gadā” par Latvijas Jaunatnes vasaras Olimpiādes rīkošanu Jelgavā no 2019.gada 5. jūlija līdz 7.jūlijam.
2. Pilnvarot Jelgavas pilsētas pašvaldības iestādes “Sporta servisa centrs” direktoru veikt visas darbības pieteikuma iesniegšanai Latvijas Olimpiskajā komitejā, kā arī parakstīt ar pieteikuma iesniegšanu saistītos dokumentus.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2018.gada 23.augustā